# Chetitská ríša

### Z Wikipédie

Ruiny Hattusa (Levia brána) v Boğazköy, Turecko

Chetitská ríša bol staroveký štát Chetitov v Malej Ázii v 18. až 13. storočí pred Kr.

## [úprava] História

Okolo roku 2000 pred n. l. prišli Chetiti do strednej Anatólie a vytvorili niekoľko samostatných kniežatstiev. Asi v roku 1800 pred n. l. Kráľ z Kuššara Pitchana so synom Anittašom dobyl mesto Néšaš a spravil z neho svoje sídlo. Dobyl aj Zalpu, Purušchandu, Šalatuvaru a Chattušaš. Po zjednotení Cheticie kráľ Labarna dobyl západnú Kilíkiu. Jeho syn Labarna II preniesol hlavné mesto do Chattušaša a prijal meno Chattušiliš I. Za jeho vlády sa ríša rozšírila o mestá Arzava a Alalach no mesto Aleppo sa mu nepodarilo dobyť, to sa podarilo asi v roku 1609 pred n. l. až kráľovi Muršilišovi I. Vtedy Chetiti získali aj severnú Sýriu a mestá Ugarit a Karchimiš. Asi v roku 1594 pred n. l. Muršiliš dobyl a vyplienil Babylon a zvrhol z trónu slávnu dynastiu Chammurapiho. Za toto víťazstvo vďačil spojenectvu s Churittmi. Muršiliša zavraždili švagrovia Chantiliš a Zidantaš. Chantiliša zavraždil Zidantaš a jeho zavraždil vlastný syn Ammunaš. Ammunaša dal potom zavraždiť Chuzzijaš, kráľ z mesta Chakmeša. Potom sa na trón dostal Telipinuš, ktorý vydal zákon o zástupnictve, podľa ktorého má právo na trón priame kráľovo potomstvo. Okolo roku 1460 pred n. l. sa dostal na trón Tutchalijaš II, ktorý úspešne bojoval v Sýrii a Mezopotánii. Jeho syn Chattušiliš II stratil Kizvatnu. A za vlády Tutchalijaša III na ríšu zaútočí z východu Kaškovia a z juhu kráľ z Arzavy. Počas týchto vojen bolo zničené aj hlavné mesto Chetitskej ríše Chattušaš. Po zvrhnutí kráľa Arnuvandaša II asi v roku 1375 pred n. l. sa na trón dostal syn Tutchalijaša III Šuppililiumaš I. S novou armádou zaútočil do srdca ríše Mitanni. Keď zvíťazil na trón dosadil syna porazeného kráľa, ktorého oženil so svojou dcérou. Takto sa zmocnil aj štátu Chajašša. Po týchto víťazstvách sa mu do ruky dostal list od Tutanchamonovej vdovy Anchesenamon. Ponúkala mu svadbu s jedným z jeho synov. Šuppililiumaš súhlasil a poslal jej svojho syna, ktorého však cestou zavraždili. Na egyptsko-chetitských hraniciach v Sýrii dochádzalo ku konfliktom už za faraóna Setchiho I a Muršiliša II. Rozhodujúcu bitku viedli až ich synovia Ramesse II a Muvatalliš. Táto bitka sa odohrala pri najväčšej chetitskej pevnosti v Sýrii Kadeš. Po nerozhodnej bitke pri Kadeši sa Ramesse II vzdal plánu na zničenie chetitskej ríše a uzavrel s Muvatallišovým nástupcom Chattušilišom III "zmluvu o večnom mieri a priateľstve" a oženil sa s jeho dcérou. Syn Tutchalijaša IV Arnuvandaš IV sa stretol s novými nepriateľmi zo západu Achájci. Jeho syn Šuppiluliumaš II v roku 1200 pred n. l. nastúpil na trón, bol to posledný chetitský veľkokráľ. Keď zo západu prišli "morské národy" bola ríša Chetitov zničená. Zvyšné štáty Chetitov pripravili o samostatnosť Asýrčania. Posledná chetitská pevnosť Karchemiš bola dobytá v roku 717 pred n. l. asýrskym kráľom Šarrukínom (Sargonom II).

## [úprava] Pužitá Literatúra

Vojtech Zamarovský: Za tajomstvom ríše Chetitov, Prefekt 2003

## [úprava] Pozri aj

Zoznam vládcov Chetitov

| Tento dejepisný článok je zatiaľ príliš krátky (tzv. výhonok). Môžeš pomôcť Wikipédii rozšíriť ho tak, že hore klikneš na záložku "úprava" (alebo alternatívne sem) a dopíšeš alebo zmeníš text.

Zdroj: "http://sk.wikipedia.org../../../c/h/e/Chetitsk%C3%A1_r%C3%AD%C5%A1a.html"

Kategórie: Dejepisné výhonky | Chetiti

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- English